Kuenkos provincija
Kuenkos provincija (isp. Provincia de Cuenca) – viena iš Ispanijos provincijų, esanti šalies centre, rytinėje Kastilijos ir La Mančos autonominio regiono dalyje. Ribojasi su Valensijos (įskaitant ir Rinkon de Ademuso eksklavą), Albasetės, Siudad Realio, Toledo, Madrido, Gvadalacharos ir Teruelio provincijomis. Provincijos šiaurės rytinė dalis kalnuota. Kuenkos provincija sudaryta iš 238-ių savivaldybių. 2013 m. duomenimis, provincijoje gyveno 211 899 gyventojai. Ketvirtadalis iš jų gyveno provincijos administraciniame centre – Kuenkoje.